पाएं अपने शहर की ताज़ा ख़बरें और फ्री ई-पेपरडाउनलोड करें
पदमपुर रोड स्थित गुरुद्वारा धन धन बाबा दीप सिंह जी शहीद में श्री गुरु तेगबहादुर का 400 साला प्रकाश पर्व सादगीपूर्वक मनाया गया। इस दौरान संगत में लंगर बरताया गया और मास्क, सेनेटाइजर व काढ़ा भी वितरित किया गया। सोशल डिस्टेंसिंग की पालना करते हुए इस आयोजन में गुरुद्वारा के मुख्य सेवादार तेजेन्द्रपाल सिंह टिम्मा ने संगत काे श्री गुरु तेग बहादुर की महिमा के बारे में विस्तार से बताया। उन्होंने कहा कि गुरुतेग बहादुर साहिब जैसी विश्व की इकलौती शहादत है।
क्याेंकि हमेशा ही कातिल मकतूल (कत्ल होने वाला) के पास जाता है, लेकिन यहां मकतूल खुद कातिल के पास गया, क्योंकि औरंगजेब ने यह प्रण किया था कि जब तक रोजाना सवा मण जनेऊ नहीं उतारूंगा, तब तक अन्न-पानी ग्रहण नहीं करूंगा, जिससे पूरे हिंदुस्तान के हिंदुओं में भय का माहौल पैदा हो गया था।
तब कश्मीरी पंडितों ने गुरुतेग बहादुर साहिब के आगे अपने धर्म की रक्षा की गुहार की, तो हिंद की चादर बन गुरुतेग बहादुर साहिब खुद दिल्ली के चांदनी चौक में शहीद हो गए। हमेशा ही दुनिया ने अपने धर्म के लिए शहीद होने वालों की दास्तां खूब सुनी है, लेकिन ये एक ऐसी शहादत है, जब किसी ने दूसरे के धर्म को बचाने के लिए अपने प्राणों की आहुति दी।
कीर्तन कर संगत को निहाल किया : गुरुद्वारा के प्रधान हरप्रीत सिंह भाटिया बबलू ने बताया कि इससे पहले रागी भाई दिलीप सिंह धूरी व भूपेन्द्र सिंह कमल ने शबद कीर्तन के माध्यम से संगत को निहाल किया। उन्होंने तेग बहादुर सिमरियै घर नौं निध आवै धाये, सब थाई होये सहाय, धन धन हमारे भाग, घर आया पिर मेरा, आओ सज्जना, हओं देखां दर्शन तेरा राम व भय काहु को देत नहे, नहे भय मानत आन... शबद गायन किया। इस अायाेजन में साेशल डिस्टेंसिंग की पालना की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn